Μουσικοχορευτική παράσταση «Των Ελλήνων οι κοινότητες φτιάχνουν άλλο γαλαξία» σε συνεργασία με το Ινστ. Ελλ. Πολιτισμού, 8/11/25
2025-11-08 19:00 (Europe/Athens) | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Το Ινστιτούτο Ελληνικού Πολιτισμού και ο Δήμος Στροβόλου, με την ευκαιρία του Ιδρυτικού Συνεδρίου του Ενιαίου Πολιτιστικού Δόγματος Κύπρου – Ελλάδας – Απανταχού Ελληνισμού, παρουσιάζουν την Πολιτιστική – Μουσικοχορευτική παράσταση «Των Ελλήνων οι κοινότητες φτιάχνουν άλλο γαλαξία», το Σάββατο, 8 Νοεμβρίου 2025 και ώρα 19:00 στο Δημοτικό Θέατρο Στροβόλου.
Η εκδήλωση τελεί υπό την αιγίδα του Δημάρχου Στροβόλου, κ. Σταύρου Σταυρινίδη.
Συμμετέχουν:

Μουσικό Σχήμα από την Ελλάδα
Χορευτικά Συγκροτήματα από την Κύπρο, την Ελλάδα και άλλες περιοχές του Ελληνισμού. Συμμετέχει, επίσης, ο Λαογραφικός Όμιλος Δήμου Στροβόλου.

Θα προβληθεί σύντομο οδοιπορικό αφιέρωμα στον Οικουμενικό Ελληνισμό.

Είσοδος ελεύθερη
Πληροφορίες: 22 470470
Χορηγοί Επικοινωνίας:

Συναυλία με αγαπημένα ελληνικά τραγούδια, με μουσικούς και χορευτικούς ομίλους, 9/11/25 - Είσοδος ελεύθερη
2025-11-09 19:00 | Δημοτικό Θέατρο Στροβόλου, Cyprus
Δελτίο Τύπου
ΣΥΝΑΥΛΙΑ ΜΕ ΑΓΑΠΗΜΕΝΑ ΕΛΛΗΝΙΚΑ ΤΡΑΓΟΥΔΙΑ

Ο Δήμος Στροβόλου παρουσιάζει μία συναυλία με αγαπημένα ελληνικά τραγούδια με συμμετοχή μουσικών και χορευτικών συνόλων, την Κυριακή 9/11/25 και ώρα 19:00 στο Δημοτικό Θέατρο Στροβόλου, με ελεύθερη είσοδο
Συμμετέχουν τα ακόλουθα μουσικά και χορευτικά σχήματα:

Ορχήστρα Εγχόρδων Δήμου Στροβόλου
Χορωδία «Μικροί Εθελοντές Δήμου Στροβόλου» – Τραγουδώ για έναν σκοπό
Φωνητικά σύνολα του Ανοικτού Σχολείου
Χορωδία Πολιτιστικού Ομίλου Μοσφιλωτής
Χορευτικός Όμιλος Μοσφιλωτής
Χορωδία «ΕYΜΕΛΕΙΑ»

Κατά τη διάρκεια της παράστασης θα λαμβάνονται φωτογραφίες και πιθανόν βίντεο για σκοπούς προβολής και τήρησης μητρώου

Από τον Δήμο Στροβόλου
31/10/25

«George Solonos Band & Κουαρτέτο εγχόρδων - Μια Σύντηξη Ροκ Ενέργειας και Κομψότητας Εγχόρδων», στο πλαίσιο Φθινοπωρινών συναυλιών, 12/11/25
2025-11-12 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
George Solonos Band & Κουαρτέτο εγχόρδων
A Fusion of Rock Energy and String Sophistication
Μια Σύντηξη Ροκ Ενέργειας και Κομψότητας Εγχόρδων
Μία συναυλία που συνδυάζει τη ροκ ενέργεια και μουσική δωματίου έρχεται στο Δημοτικό Θέατρο Στροβόλου, την Τετάρτη 12/11/25 και ώρα 20:30, στο πλαίσιο των φθινοπωρινών συναυλιών του Δήμου. Συμμετέχουν το George Solonos Band & Κουαρτέτο εγχόρδων.
Band:
George Solonos : Τραγούδι / κιθάρες / διασκευές
Χρίστος Κατσουνωτός: Κιθάρες / Τραγούδι
Ανδρέας Παράσχος: Μπάσο Q
Κωνσταντίνος Παυλίδης: Ντράμς

Κουαρτέτο Εγχόρδων:
Μάριος Ιωάνου: 1ο Βιολί
Μάριος Παύλου: 2ο βιολί
Sorin Alexandru Horlea: Βιόλα
Robert Grod: Τσέλο

Η είσοδος είναι €5 και όλα τα έσοδα από την πώληση των εισιτηρίων θα διατεθούν για την ενίσχυση Όλα τα έσοδα από την πώληση των εισιτηρίων θα διατεθούν για την ενίσχυση του Κυπριακού Συνδέσμου Φίλων και Ατόμων με Όγκους Εγκεφάλου. Αρ. Άδειας Εράνου Ν.Π. 63/2025
Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο 70070150.
Κατά τη διάρκεια της παράστασης θα λαμβάνονται φωτογραφίες και πιθανόν βίντεο για σκοπούς προβολής και τήρησης μητρώου.
Λίγα λόγια για τη συναυλία
Ο πολυβραβευμένος συνθέτης και μουσικός παραγωγός George Solonos, με διεθνείς διακρίσεις στη μουσική για τον κινηματογράφο, πρόσφατες βραβεύσεις σε ευρωπαϊκά φεστιβάλ και περιοδείες σε μερικές από τις σημαντικότερες σκηνές της Ευρώπης, επιστρέφει για μία ανεπανάληπτη συναυλία στο Δημοτικό Θέατρο Στροβόλου.
Μαζί με την μπάντα του και τη συνοδεία κουαρτέτου εγχόρδων, παρουσιάζει ένα πρόγραμμα που ενώνει πρωτότυπες συνθέσεις από την προσωπική του μουσική διαδρομή με προσεκτικά επιλεγμένες διασκευές αγαπημένων τραγουδιών, μεταμορφωμένων με τρόπο απρόβλεπτο και μαγευτικό.
Μία βραδιά γεμάτη ενέργεια, συναίσθημα και καλλιτεχνική αναζήτηση, σε έναν από τους πιο εμβληματικούς πολιτιστικούς χώρους της Κύπρου.
Χορηγός Επικοινωνίας:

Πληροφορίες και εισιτήρια:

Εισιτήρια εδώ:
https://www.ticketbox.com.cy/autumn-concerts-4/12-11

«Κόρη, αρφή, μάνα, στετέ: Οι γυναίκες τραγουδούν τις γυναίκες», στο πλαίσιο των Φθινοπωρινών συναυλιών, 14/11/25
2025-11-14 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«Κόρη, αρφή, μάνα, στετέ:
Οι γυναίκες τραγουδούν τις γυναίκες»

Οι φθινοπωρινές συναυλίες του Δήμου Στροβόλου ολοκληρώνονται με το αφιέρωμα «Κόρη, αρφή, μάνα, στετέ: Οι γυναίκες τραγουδούν τις γυναίκες», που θα πραγματοποιηθεί την Παρασκευή 14/11/25 και ώρα 20:30, στο Δημοτικό Θέατρο Στροβόλου.
Η συναυλία είναι αφιερωμένη στις διάφορες εκφάνσεις της γυναίκας, όπως σκιαγραφούνται μέσα από τη μουσική παράδοση του τόπου μας και είναι εμπνευσμένη από τη σημαντική συμβολή των γυναικών στη διάσωση και τη μετάδοσή της.
Συμμετέχουν:
Κωνσταντίνα Ξενοφώντος – τραγούδι
Έλενα Ξυδά – τραγούδι
Βερόνικα Αλωνεύτου – σαντούρι
Χαράλαμπος Παντελή – λαούτο
Γιώργος Λάμπρου – βιολί
Παναγιώτης Στυλιανίδης – κρουστά

Η είσοδος είναι €5 και όλα τα έσοδα από την πώληση των εισιτηρίων θα διατεθούν για την ενίσχυση του Φιλανθρωπικού Ιδρύματος «Τοξότης». Αρ. Άδειας Εράνου Ν.Π. 63/2025
Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο 70070150.
Κατά τη διάρκεια της παράστασης θα λαμβάνονται φωτογραφίες και πιθανόν βίντεο για σκοπούς προβολής και τήρησης μητρώου.
Χορηγός Επικοινωνίας:

Πληροφορίες και εισιτήρια:

Εισιτήρια εδώ:
https://www.ticketbox.com.cy/autumn-concerts-5/14-11

Λίγα λόγια για τη συναυλία από το μουσικό σχήμα:
Μέσα από μια φρέσκια ματιά, παντρεμένη με τις ρίζες της παράδοσής μας, το κοινό θα ακούσει για τη μάνα που νανουρίζει και ταχταρίζει το παιδάκι της, την κόρη που ερωτεύεται, τις ομορφιές της νέας που γίνεται πόθος του παλικαριού, τον αποχωρισμό της από τη μάνα όταν παντρεύεται, τη γυναίκα που αποχωρίζεται το παιδί της που φεύγει για τα ξένα. Ταυτόχρονα, θα έρθει σε επαφή με στοιχεία από την κυπριακή κοινωνία στο πέρασμα των χρόνων μέσα από αναφορές σε έθιμα που συνόδευαν τις διάφορες τελετουργίες σημαντικών γεγονότων.
Η γυναίκα λοιπόν, η ηρωίδα, αυτή που τολμά κάποιες φορές να σπάσει την πατριαρχία, η ευαίσθητη, η μάνα, η κόρη, η αδερφή, η στετέ, θα τραγουδηθεί από δύο γυναίκες. Οι γυναίκες θα τραγουδήσουν τις γυναίκες, θα αφηγηθούν τις ιστορίες τους, θα τραγουδήσουν τον πόνο και τη χαρά τους όπως έχουν εκφραστεί σε τραγούδια που, αν και τόσο παλιά, παραμένουν έντονα επίκαιρα μέσα από την αλήθεια που κουβαλούν οι περίτεχνοι στίχοι και η συγκλονιστική αμεσότητά τους.

Φωταγώγηση του χριστουγεννιάτικου δέντρου με τους ONIRAMA, 16/11/25, 19:00 | προαύλιο Δημ. Μεγάρου Στροβόλου, είσοδος ελεύθερη
2025-11-16 19:00 | Δημοτικό Μέγαρο Στροβόλου
Δελτίο Τύπου
Ο Δήμος Στροβόλου υποδέχεται φέτος τα Χριστούγεννα με μία φαντασμαγορική συναυλία των ONIRAMA στη Φωταγώγηση του Χριστουγεννιάτικου Δέντρου, την Κυριακή 16 Νοεμβρίου 2025 και ώρα 19:00, στο προαύλιο του Δημοτικού Μεγάρου Στροβόλου!
Ο Δήμος Στροβόλου προσκαλεί μικρούς και μεγάλους να ζήσουμε μαζί μια ανεπανάληπτη νύχτα με φως, χαμόγελα και μουσική από το αγαπημένο σε όλους συγκρότημα!
Είσοδος ελεύθερη.

Το Furry Book Club τον Νοέμβριο για παιδιά και εφήβους στη Δημ. Βιβλιοθήκη Στροβόλου! 21/11/25
2025-11-21 17:30 - 18:30 | Πολιτιστικό Κέντρο Στροβόλου
Δελτίο Τύπου
Το Furry Book Club τον Νοέμβριο για παιδιά και εφήβους
στη Δημοτική Βιβλιοθήκη Στροβόλου!
Το επιτυχημένο πρόγραμμα «Furry Book Club – Reading Dogs», για παιδιά και εφήβους, συνεχίζεται και τον Νοέμβριο στη Δημοτική Βιβλιοθήκη Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.
Το πρόγραμμα για τον Νοέμβριο έχει ως εξής:

Παρασκευή 7/11/25, 17:30 – 18:30: Παρουσίαση του βιβλίου «ΕΝΑΣ ΑΝΘΡΩΠΟΣ ΑΠΟ ΜΕΤΑΛΛΟ», του Νίκου Αντωνίου

Για δηλώσεις συμμετοχής:
https://docs.google.com/forms/d/1UzzYamegNc_n1zhrsvHb4bldWCeZ1qoKArrsFZDUbQk/edit

Παρασκευή 21/11/25, 17:30 – 18:30: Παρουσίαση του βιβλίου «Με το Νι και με το Βήτα» της Ισμήνης Παφίτη

Για δηλώσεις συμμετοχής:
https://docs.google.com/forms/d/1CpcQVLFse7e2JHSVkdHKhId51rasoLhXzi3v2I_qsjk/edit

Βιογραφικό Νίκος Αντωνίου
Βιογραφικό Ισμήνης Παφίτη

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
4/11/25
